b'\n_START_ARTICLE_\n\xc5\xbdlopi\n_START_PARAGRAPH_\n\xc5\xbdlopi so junaki istoimenske pravljice, ki jo je leta 1999 napisal slovenski pisatelj Feri Lain\xc5\xa1\xc4\x8dek.\n_START_SECTION_\nPredstavitev glavnih likov\n_START_PARAGRAPH_\nNa prvi pogled je \xc5\xbelop zelo podoben pol\xc5\xbeu. Vendar pa se mo\xc4\x8dno razlikujeta po svojih lastnostih, najbolj po hitrosti. \xc5\xbdlop je namre\xc4\x8d najhitrej\xc5\xa1e bitje pod soncem, pol\xc5\xbe pa eno najpo\xc4\x8dasnej\xc5\xa1ih. Prav tako se mo\xc4\x8dno razlikujeta tudi po zgovornosti, \xc5\xbelop je namre\xc4\x8d najbolj brbljavo bitje pod soncem, medtem ko je pol\xc5\xbe eden najbolj mol\xc4\x8de\xc4\x8dih._NEWLINE_\xc5\xbdlopi \xc5\xbeivijo v de\xc5\xbeeli \xc5\xbdlopaniji, ki je \xc5\xbelopaste oblike. Najbolj spo\xc5\xa1tovana in cenjena rastlina v \xc5\xbdlopaniji je \xc5\xa1tiriperesna deteljica. \xc5\xbdlopi namre\xc4\x8d verjamejo, da jim prina\xc5\xa1a sre\xc4\x8do. Zato so ti, \xc4\x8de jim jo podari\xc5\xa1, zelo hvale\xc5\xbeni in te zato obi\xc5\xa1\xc4\x8dejo v sanjah._NEWLINE_\xc5\xbdlopek Hu je prvak \xc5\xbdlopanije v hitrostnem rolkanju. Iz vrha \xc5\xbdlopaste stene se vrne hitreje, kot se iz gore vrne odmev._NEWLINE_Ata Oto je prvak \xc5\xbdlopanije v igri skrivalnic. Iz svoje pipe pihne teko velik oblak, da se lahko skrije v njem._NEWLINE_Ded Aldo je prvak \xc5\xbdlopanije v stiskanju vsega, kar je mogo\xc4\x8de stisniti._NEWLINE_\xc5\xbdlopka \xc5\xbdu\xc5\xbeu pripravlja osve\xc5\xbeilni napitek iz prve jutranje rose zoper zaspanost in lenobo._NEWLINE_Mama Jo nabira naj\xc4\x8distej\xc5\xa1e bisere iz jezerskih globin. Iz njih izdeluje ogrlice, ki varujejo pred nevarnostjo in prina\xc5\xa1ajo sre\xc4\x8do._NEWLINE_Babica Vilma iz poto\xc4\x8dnih zeli in jezerske le\xc4\x8de kuha \xc4\x8darobno ma\xc5\xbeo zoper slabe lastnosti.'